---
description: >-
  Når du er ute i felt, representerer du politiet og opprettholder offentlig
  trygghet. Vi har klare forventninger til hvordan tjenestepersonell skal
  opptre.
---

# Ute i felt

**Status i CAD (Ledig/opptatt)**

* **Riktig status til enhver tid:** Alle betjenter skal alltid ha korrekt status i CAD-systemet. Marker deg som "Ledig" når du er klar for oppdrag og ikke opptatt med andre oppgaver. Hvis du er i en situasjon der du ikke kan ta imot nye oppdrag, sett statusen til "Opptatt".
* **Oppdatering av status:** Oppdater statusen regelmessig, spesielt når du avslutter et oppdrag, ankommer et nytt sted, eller er utilgjengelig. Dette sikrer at operasjonssentralen har en oppdatert oversikt over tilgjengeligheten din. Skriv også i dispatch dersom du går utilgjengelig på annet grunnlag en oppdrag.

**Oppførsel**

* **Profesjonalitet:** Du representerer politiet når du er i tjeneste. Det er forventet at du opptrer profesjonelt, med respekt og integritet i møte med publikum og kollegaer. Unngå upassende språkbruk og vær bevisst på hvordan dine handlinger kan oppfattes.
* **Respekt og rolig opptreden:** Hold en rolig og respektfull tone, spesielt i stressende situasjoner. Din adferd påvirker hvordan publikum ser på politiet, så det er avgjørende å opptre korrekt til enhver tid.
* **Samarbeid:** Vær løsningsorientert og samarbeid med kollegaer. Informer andre enheter og innsatsledere om observasjoner og endringer i situasjonen som kan påvirke operasjonen.

**Samband**

* **Alltid på samband:** Alle betjenter skal være på riktig sambandskanal gjennom hele vakten. Dette er din primære kommunikasjonslinje med operasjonssentralen og andre betjenter i felt.
* **Lytt og bidra aktivt:** Følg med på samtalen og bidra med nødvendig informasjon når det er relevant. Samband er ikke en plattform for uformell prat – kun viktig og relevant kommunikasjon skal foregå her.
* **Klare og korte meldinger:** Når du kommuniserer på sambandet, hold meldinger korte og tydelige. Unngå overflødig informasjon og sørg for at beskjedene dine er enkle å forstå.
* **Respekter sambandet:** Vis respekt for sambandet ved å unngå avbrytelser, vente på din tur til å snakke, og aldri bruke sambandet til personlig eller uoffisiell kommunikasjon.

**Uniform**:

* Standard uniform skal alltid benyttes i felt uten noen andre modifikasjoner. Unntak gjelder Hønefoss politidistrikt som har egne regler.

Ved å følge disse forventningene sikrer vi at operasjoner i felt utføres på en effektiv, sikker og profesjonell måte, og at vi opprettholder tilliten og respekten til politiet blant publikum.
